એ જ દરમિયાન બસ્‍તીમાં એક છોકરો મરી ગયો. બીજે દિવસે એક બીજુ યુવાન મોત, ત્રીજે દિવસે બે દિકરાનો જુવાન બાપ ગયો. ચોથે દિવસે તેવીસ વરસની સ્‍ત્રી પાછળ વલવલતા બે બાળકો વસ્‍તીમાં હામાકાર મચી ગયો. મેરીયા એ વસ્‍તીમાં જઇને કહ્યુ કે તમારી જ વસ્‍તીમાં એક ડાકણ રહેવા આવી છે. એની નજર જેની ઉપર પડે, ખેલ ખતમ ! એ ડાકણને તગેડવી પડશે કારણકે, એ રેશમના શરીરમાં બેઠી છે. બસ્‍તીમાં હલ્‍લો મચી ગયોઃ કાઢો… કાઢો… ડાકણને કાઢો.. રેશમની પડખેના ઝૂંપડામાં રહેતાવેલજી ભગતે કહ્યુઃ રેશમ, ભાગી જા. નહિતર આ પ્રજા તને અને તારા દીકરાને મુકશે નહી. રેશમ ફફડી ઉઠી તેણે બચકો બાંધ્‍યો. રાત પડેને અંધારામાં ઓગળી જવાનો મનસૂબો ઘડ્યો પણ બસ્‍તીએ એનું ઝૂંપડુ ઘેરી લીધુ.